ڕۆمیۆ لاڤیا

ڕۆمیۆ لاڤیا (لەدایکبووی ٦ی کانوونی دووەمی ٢٠٠٤) یاریزانێکی تۆپی پێی پیشەگەری بەلجیکیە کە وەک یاریزانێکی ناوەڕاست یاری دەکات لە خولی پرێمیەرلیگ دا بۆ یانەی ساوسامپتۆن.

 کاروانی یانە 

 ئەندەرلەخت 
لاڤیا بەرهەمێکی لاوانی یانەی ئەندەرلەختی بەلجیکیە. لە تەمەنی هەشت ساڵیدا گەیشتە ناوەندی ڕاهێنانەکانیان لە نیرپێد لە نزیک برۆکسل.

لە پاڵەوانێتیەکی ناوخۆیی لاوان بۆ یاریزانانی خوار ١٥ ساڵان سەرنجی پێپ گواردیۆلای بەلای خۆیدا ڕاکێشا. ڕاهێنەرە ئیسپانییەکە لەوێ بوو لەسەر بانگهێشتی یاریزانی مانچێستەر سیتی کێڤن دی بروین کە هاو ڕێکخەری ئەم پاڵەوانێتیەیە و هەروەها بە ناوی خۆیەوەیەتی ، جامی KDB (کورتکراوەی کێڤن دی بروین).

 مانچێستەر سیتی 
لە تەمەنی ١٦ ساڵیدا، لاڤیا لە هاوینی ٢٠٢٠دا ئەندەرلەختی بەجێهێشت بۆ مانچێستەر سیتی کە لەوێ یەکەمین گرێبەستی پیشەگەری خۆی واژۆ کرد. بە خێرایی چووە پێکهاتەی خوار ١٨ ساڵان، لە تشرینی دووەمی ئەو ساڵەدا دوای تەنها ١١ یاری، بەرزکرایەوە بۆ خوار ٢٣ ساڵان. لەگەڵ تیمی ئی دی ئێس لاوە بەلجیکیەکە پاڵەوانێتی پریمەرلیگ ٢ ی بردەوە لە نیسانی ٢٠٢١ و هەڵبژێردرا بە باشترین یاریزانی وەرزەکە.

لە هاوینی ٢٠٢١ەوە، لاڤیا دەستی بە ڕاهێنان کرد لەگەڵ پێکهاتەی یەکەم. هەروەها ناوی لە پێکهاتەی یاریزانانی سیتیزن هەبوو کە یاریان کرد لە خولی یانە پاڵەوانەکانی ئەوروپا ٢٠٢١-٢٢، ڕۆمیۆ لە تەمەنی ١٧ ساڵیدا لە ٢١ی ئەیلوولی ٢٠٢١، لە سێیەم قۆناغی جامی ئی ئێف ئێڵ ٢٠٢١-٢٢ بەرامبەر وەیکۆمب واندەرز، یەکەمین یاری خۆی بۆ پێکهاتەی یەکەم ئەنجامدا. و لە یاریەکدا کارتی زەردی وەرگرت.

 ساوسامپتۆن 
لە ٦ی تەممووزی ٢٠٢٢، لاڤیا چووە بۆ یانەی ساوسامپتۆن و گرێبەستێکی بۆ ماوەی پێنج ساڵ واژۆ کرد. لە ٦ی ئابی ٢٠٢٢، لاڤیا یەکەمین یاری خۆی ئەنجامدا لە دۆڕاندنی ٤٠١ کە دەرەوەی یاریگای خۆیان بەرامبەر تۆتنهام هۆتسپێر. یەکەم گۆڵی تۆمارکرد لە ٣٠ی ئابی ٢٠٢٢ لە بردنەوەی ساینتسەکان ٢-١ بەرامبەر چێڵسی، کە بووە یەکەم یاریزان کە لە ساڵی ٢٠٠٤ لەدایک بووە و گۆڵ تۆمار بکات لە پریمەرلیگ.

 کاروانی نێودەوڵەتی 
لە بەلجیکا لەدایکبووە، لاڤیا ڕەچەڵەکی کۆنگۆییە. لە ساڵی ٢٠١٩، یەک یاری فەرمی بۆ پێکهاتەی لاوانی بەلجیکای خوار ١٥ ساڵان کردووە و هەروەها یەک یاری بۆ پێکهاتەی بەلجیکای خوار تەمەن ١٦ ئەنجامدا کە یەک گۆڵى تۆمارکردووە. لەو کاتەوە چەندین یاری دۆستانەی ئەنجامداوە کە زۆر جار کاپتنی تیپەکە بووە.

 شێوازی یاریکردن 
لۆڤیا یاریزانێکی ناوەندی بەرگرییە. ئەو ڕایگەیاند کە ئیلهامی یاریکردنی لە یاریزانی بەرشەلۆنە سێرجیۆ بۆسکێتس و هاوڕێی پێشووی لە مان سیتی فێراندینۆ وەرگرتووە. ئەو بە شێوەیەکی ئاشکرا دەڵێت کە ئاسوودە دەبێت لە کاتی وەگرتنەوەی تۆپ لە تیمی بەرامبەر ، بە بەکارهێنانی فشارێکی بەهێز و بەکارهێنانی زیرەکی، خۆڕاگرتن، لەگەڵ خێرایی، و کاتێک کە هێڵێکی قورسی تێپەڕین ئەنجام دەدات.

 ئاماری کاروانی وەرزشی 

+دەرکەوتنی یانەکان و گۆڵەکان لەلایەن یانەکان، وەرزەکان و پێشبڕکێکانیانەوەرزخولجامی نیشتیمانیجامی لیگائەوروپاکۆی گشتیئاستیاریەکانگۆڵەکانیاریەکانگۆڵەکانیاریەکانگۆڵەکانیاریەکانگۆڵەکانیاریەکانگۆڵەکانمانچستەر سیتی٢٠٢١-٢٢پرێمیەرلیگ0010100020ساوسامپتۆن٢٠٢٢-٢٣پرێمیەرلیگ510000 -51تەواوی کاروانی وەرزشی51101000٨1

 خەڵاتەکان 
مانچێستەر سیتی

 پاڵەوانی خوار ٢٣ ساڵان : وەرزی ٢٠٢٠-٢١ی پرێمیەرلیگ ٢

 سەرچاوەکان 

پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی ھێڵی ناوەندی تۆپی پێ
پۆل:لەدایکبووانی ٢٠٠٤
پۆل:زیندووان
پۆل:یاریزانانی ھەڵبژاردەی تۆپی پێی بەلجیکا
پۆل:یاریزانانی یانەی تۆپی پێی چێڵسی
پۆل:یاریزانانی یانەی تۆپی پێی مانچستەر سیتی
پۆل:یاریزانانی پرێمیەرلیگ